Bob Dylan. Bob Dylan (talaffuzi: Bob Dilan; asl ismi Robert Allen Zimmerman, 24-may, 1941, Duluth, Minnesota, AQSh) amerikalik qoʻshiqchi, shoir, yozuvchi va rassomdir. XX asrning ikkinchi yarmi madaniyatini shakllantirishda katta hissa qoʻshgan. "Blowin' in the Wind" va "The Times They Are a-Changin'" kabi ashulalari Amerika inson huquqlarini himoyalash harakatlari madhiyalariga aylangan. Qoʻshiqlari siyosiy, ijtimoiy va falsafiy mavzularga bagʻishlangan Dylan nufuzli Rolling Stone oynomasining "Oʻlmaslar" roʻyxatida The Beatlesdan soʻng ikkinchi boʻlib joy olgandir.